3. การประกอบธุรกิจแต่ละประเภทบริการ

3.1 ลักษณะการให้บริการ

บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน)
ซึ่งเป็นสมาชิกตลาดหลักทรัพย์แห่งประเทศไทยหมายเลข 26
โดยได้รับใบอนุญาตประกอบธุรกิจหลักทรัพย์ 4 ประเภท ได้แก่ นายหน้าซื้อขายหลักทรัพย์
ค้าหลักทรัพย์ ที่ปรึกษาการลงทุน และการจัดจำหน่ายหลักทรัพย์ นอกจากนี้ บริษัท ฯ
ยังได้รับความเห็นชอบให้ประกอบธุรกิจที่ปรึกษาทางการเงินและธุรกิจการเป็นตัวแทนสนับสนุนการขายและรับซื้อคืนหน่วยลงทุน
ซึ่งปัจจุบันบริษัท ฯ ประกอบธุรกิจนายหน้าซื้อขายหลักทรัพย์ การจัดจำหน่ายหลักทรัพย์
และธุรกิจการเป็นตัวแทนสนับสนุนการขายและรับซื้อคืนหน่วยลงทุน สำหรับธุรกิจที่ปรึกษาทางการเงิน
บริษัท ฯ ได้ขอระงับการเป็นที่ปรึกษาทางการเงินเป็นการชั่วคราว
เนื่องจากแนวโน้มของความต้องการการบริการด้านนี้มีจำนวนลดลง
ดังจะเห็นได้จากตัวเลขการระดมทุนในตลาดหลักทรัพย์ในปีที่ผ่านมามีจำนวนลดลง อย่างเห็นได้ชัด
ซึ่งบริษัท ฯ เน้นการประกอบธุรกิจนายหน้าซื้อขายหลักทรัพย์เป็นหลัก
และอยู่ระหว่างการพัฒนาธุรกิจตัวแทนซื้อขายหน่วยลงทุน

3.1.1 ธุรกิจนายหน้าซื้อขายหลักทรัพย์

ธุรกิจนายหน้าซื้อขายหลักทรัพย์เป็นธุรกิจหลักของบริษัท ฯ โดยรายได้กว่าร้อยละ 85
ของรายได้รวมมาจากธุรกิจนี้ โดยลูกค้าของบริษัท ฯ
มีทั้งลูกค้าบุคคลและลูกค้าสถาบันทั้งในประเทศและต่างประเทศ ซึ่งบริษัท ฯ
แบ่งการดูแลลูกค้าออกเป็น 2 ส่วนหลัก ๆ คือ
สายธุรกิจรายย่อยดูแลลูกค้าบุคคลและฝ่ายลูกค้าสถาบันดูแลลูกค้าสถาบัน ทั้งนี้
สัดส่วนการให้บริการแก่ลูกค้าบุคคล : ลูกค้าสถาบัน ในปี 2547 – 2549 เท่ากับร้อยละ 86 : 14
82 : 18 และ 70 : 30 ตามลำดับ จะเห็นได้ว่าลูกค้าส่วนใหญ่ของบริษัท ฯ กว่าร้อยละ 70
เป็นลูกค้าบุคคล อย่างไรก็ดี ลูกค้าสถาบันของบริษัท ฯ มีแนวโน้มที่เพิ่มขึ้น โดยในปี 2549
ลูกค้าสถาบันของบริษัท ฯ เพิ่มขึ้น 39.57% จากปี 2548

มูลค่าการซื้อขายหลักทรัพย์ของบริษัท ฯ ปี 2549 มีมูลค่าประมาณ 200,170 ล้านบาท
ซึ่งครองส่วนแบ่งการตลาดร้อยละ 2.51 ซึ่งอยู่ในอันดับที่ 20 โดยลดลงจากปี 2548
ซึ่งครองส่วนแบ่งการตลาดร้อยละ 2.81 อยู่ในอันดับ ที่ 16
เนื่องจากสถานการณ์ความไม่แน่นอนของการเมืองในประเทศ รวมถึงเศรษฐกิจต่างประเทศ
โดยเฉพาะสหรัฐอเมริกา ที่ยังคงได้รับผลกระทบจากอัตราเงินเฟ้อ และราคาน้ำมัน
ซึ่งปัจจัยดังกล่าวส่งผลให้ความเชื่อมั่นของ นักลงทุนลดลง
และมีผลกระทบต่อมูลค่าการซื้อขายหลักทรัพย์ในที่สุด

ตารางแสดงส่วนแบ่งการตลาดมูลค่าการซื้อขายหลักทรัพย์ของบริษัท ฯ
แยกตามประเภทของลูกค้าและประเภทบัญชี

บัญชีซื้อขายหลักทรัพย์ของบริษัท ฯ แบ่งเป็น 3 ประเภท ดังนี้

1. บัญชีเงินสด (Cash Account) เป็นบัญชีที่ลูกค้าจะต้องชำระราคาค่าซื้อหลักทรัพย์ให้บริษัท ฯ
ภายใน 3 วันทำการนับถัดจากวันที่สั่งซื้อหลักทรัพย์ และบริษัท ฯ
จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
นับถัดจากที่สั่งขายหลักทรัพย์เช่นกัน ซึ่งแบ่งออกได้เป็น 3 แบบ คือ

1.1 บัญชีเงินสดปกติ (Normal Cash) คือ
บัญชีที่ได้มีการกำหนดวงเงินแก่ลูกค้าโดยพิจารณาจากข้อมูลต่าง ๆ เช่น หน้าที่การงาน
รายได้ประจำ ประวัติ ฐานะ และหลักฐานทางการเงิน เป็นต้น ลูกค้าสามารถขอขยายวงเงินได้
ทั้งนี้ เป็นไปตามนโยบาย การพิจารณาอนุมัติวงเงินซื้อขายหลักทรัพย์ของบริษัท ฯ

1.2 บัญชีเงินสดแบบมีหลักประกันเต็มจำนวน (Cash Balance) คือ
บัญชีที่วงเงินซื้อขายหลักทรัพย์จะเปลี่ยนแปลงไปตามจำนวนเงินคงเหลือที่ลูกค้าฝากไว้กับบริษัท ฯ
หักด้วยมูลค่าซื้อหลักทรัพย์ที่ยังมิได้ชำระราคา

1.3 บัญชี Cash Services คือ บัญชีที่มีการกำหนดวงเงิน
และมีการฝากหลักประกันบางส่วนไว้กับบริษัท ฯ

การจัดแบ่งประเภทบัญชีดังกล่าวข้างต้น มีวัตถุประสงค์เพื่อให้บริการที่เหมาะสมแก่ลูกค้าแต่ละราย
และสามารถนำมาใช้เป็นเครื่องมือในการบริหารความเสี่ยงได้อีกทางหนึ่ง อาทิเช่น
กรณีลูกค้าชาวต่างชาติที่ไม่มีถิ่นที่อยู่ในประเทศไทย บริษัท ฯ
จะพิจารณาให้ลูกค้าเปิดบัญชีเงินสดแบบมีหลักประกันเต็มจำนวน
หรือลูกค้ารายที่เคยมีประวัติการชำระราคาหลักทรัพย์ไม่เป็นไปตามกำหนด บริษัท ฯ
จะพิจารณาให้ลูกค้าเปลี่ยนไปใช้บัญชีเงินสดแบบมีหลักประกันเต็มจำนวน เป็นต้น

อนึ่ง ตามข้อบังคับตลาดหลักทรัพย์แห่งประเทศไทย
เรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด
กำหนดให้ลูกค้ารายใหม่ซึ่งเป็นบุคคลธรรมดาที่เปิดบัญชีซื้อขายหลักทรัพย์ตั้งแต่วันที่ 1 พฤศจิกายน
พ.ศ. 2548 ต้องชำระราคาค่าซื้อและรับค่าขายผ่านระบบการหักบัญชีอัตโนมัติผ่านธนาคาร (ATS)
หรือผ่านบัญชีของลูกค้าที่มีอยู่กับบริษัท ฯ เพื่อชำระราคาหลักทรัพย์ (Cash Balance)

2. บัญชีเครดิตบาลานซ์ (Credit Balance Account)
เป็นบัญชีที่ลูกค้าสามารถกู้ยืมเงินเพื่อซื้อหลักทรัพย์ได้
โดยลูกค้าต้องวางเงินสดและ/หรือหลักทรัพย์เป็นหลักประกันการชำระหนี้ ในอัตราส่วนขั้นต่ำที่บริษัท
ฯ กำหนด ซึ่งต้อง ไม่ต่ำกว่าร้อยละ 50 ตามประกาศของตลาดหลักทรัพย์แห่งประเทศไทย
โดยบริษัท ฯ มีบริการให้ลูกค้ากู้ยืมเงินเพื่อซื้อหลักทรัพย์ได้ 2 ช่องทาง คือ กู้ยืมเงินจากบริษัท ฯ
หรือกู้ยืมเงินจากบริษัทหลักทรัพย์เพื่อธุรกิจหลักทรัพย์ (TSFC)

3. บัญชีอินเทอร์เน็ต (Internet Trading Account)
เป็นบัญชีซื้อขายหลักทรัพย์ที่ลูกค้าสามารถส่งคำสั่งซื้อขายหลักทรัพย์ด้วยตนเองผ่านทางระบบอินเทอร์เน็ต
ทั้งนี้ เพื่อเป็นการเสริมช่องทางการส่งคำสั่งซื้อขายหลักทรัพย์ของ ลูกค้า
โดยลูกค้าสามารถใช้บริการต่าง ๆ เช่น ดูข้อมูลความเคลื่อนไหวของราคาหลักทรัพย์ต่าง ๆ
ในตลาดหลักทรัพย์ และข้อมูลการลงทุนอื่น ๆ
รวมทั้งตรวจสอบรายการหลักทรัพย์คงเหลือในบัญชีของลูกค้าเอง เป็นต้น

ทั้งนี้ บริษัท ฯ ได้กำหนดนโยบายและวิธีการปฏิบัติงานด้านต่าง ๆ ไว้อย่างชัดเจน
โดยสอดคล้องกับกฎ ระเบียบ และข้อบังคับของหน่วยงานที่เกี่ยวข้อง คือ สำนักงานคณะกรรมการ
ก.ล.ต. และตลาดหลักทรัพย์แห่งประเทศไทย ไม่ว่าจะเป็น
การกำหนดให้การซื้อขายหลักทรัพย์ด้วยเงินสดต้องดำรงหลักประกันในบัญชีไว้ 10% ตามหลักเกณฑ์
เงื่อนไข และวิธีการเกี่ยวกับการซื้อขายหลักทรัพย์ด้วยเงินสดของตลาดหลักทรัพย์
โดยหลักประกันที่บริษัท ฯ รับจาก ลูกค้า จะต้องเป็นเงินสด หรือ หลักทรัพย์ หรือ
ใบสำคัญแสดงสิทธิที่จะซื้อหุ้นสามัญ ซึ่งเป็นหลักทรัพย์ จดทะเบียนในตลาดหลักทรัพย์ เท่านั้น

นโยบายในการพิจารณาเปิดบัญชีและอนุมัติวงเงินซื้อขายหลักทรัพย์ให้แก่ลูกค้า

-   บัญชีเงินสด

บริษัท ฯ มีนโยบายในการรับลูกค้าที่ดี มีความรู้ความเข้าใจในผลิตภัณฑ์การลงทุน
และมีความสามารถในการชำระราคา โดยในการตรวจสอบจะครอบคลุมถึงอาชีพการงาน ประวัติ
ความน่าเชื่อถือ ความเป็นผู้มีชื่อเสียงทางสังคม และหลักฐานแสดงฐานะการเงิน
มูลค่าของส่วนของผู้ถือหุ้น ประวัติการซื้อขายกับบริษัทหลักทรัพย์อื่น
และมูลค่าทรัพย์สินของลูกค้าที่ฝากไว้กับบริษัท ฯ (ในกรณีที่ลูกค้าแสดงความประสงค์จะเปิดบัญชี
ซื้อขายผลิตภัณฑ์ทางการเงินประเภทอื่นเพิ่มเติมกับบริษัท ฯ)

สำหรับการอนุมัติเปิดบัญชีเพื่อซื้อขายสัญญาซื้อขายล่วงหน้า บริษัท ฯ
จะพิจารณาเพิ่มเติมถึงหลักฐานที่แสดงถึงความรู้ความเข้าใจของลูกค้าเกี่ยวกับการซื้อขายสัญญาซื้อขายล่วงหน้า
เช่น การผ่านการอบรมความรู้จากสถาบันความรู้ตลาดทุน (Thailand Securities Institute
: TSI) สถาบันอื่นที่เทียบเคียงเป็นต้น

1. เจ้าหน้าที่การตลาดให้รายละเอียดเกี่ยวกับการเปิดบัญชีซื้อขายหลักทรัพย์ หรือ
ตราสารอนุพันธ์และให้ ลูกค้ากรอกข้อมูล ในเอกสารคำขอเปิดบัญชีซื้อขายหลักทรัพย์ หรือ
ตราสารอนุพันธ์ ประกอบด้วย

-   แบบฟอร์มคำขอเปิดบัญชีซื้อขายหลักทรัพย์ หรือ ตราสารอนุพันธ์

-   สัญญาแต่งตั้งตัวแทนนายหน้าเพื่อซื้อขายหลักทรัพย์ หรือ
    ตราสารอนุพันธ์และบันทึกข้อตกลงต่อท้ายสัญญา

-   บัตรแสดงตัวอย่างลายมือชื่อ

-   เอกสารประกอบการเปิดบัญชีอื่น ๆ มีดังนี้

+----------------------------------+-----------------------------------+
| บุคคลธรรมดา                       | นิติบุคคล                            |
+----------------------------------+-----------------------------------+
| เอกสารที่ต้องการ (รับรองสำเนาถูกต้อง)  | เอกสารที่ต้องการ (รับรองสำเนาถูกต้อง)   |
|                                  |                                   |
| -   สำเน                         | -   สำเนาหนังสือรับรองบริษัท           |
| าบัตรประจำตัวประชาชนหรือบัตรข้าราชการ |     ย้อนหลังไม่เกิน 3 เดือน            |
|                                  |     นับจากวันที่ยื่นเอกสารขอเปิดบัญชี      |
| -   สำเนาทะเบียนบ้าน               |                                   |
|                                  | -   สำเนาหนังสือบริคณห์สนธิ            |
| -   สำหรับชาวต่างประเทศ :          |     และข้อบังคับของบริษัท              |
|                                  |                                   |
|     1.  สำเนาหนังสือเดินทาง         | -   สำเนารายงานการประชุมข          |
|         (Passport)               | องคณะกรรมการที่ให้เปิดบัญชีซื้อขายหลักทรัพย์ |
|                                  |     พร้อมกำหนดบุคคล                 |
|     2.  ใบอนุญาตการทำงาน (Work    |                                   |
|         Permit)                  |    ผู้รับมอบอำนาจลงนามเพื่อลงนามเปิดบัญชี |
|                                  |     ทำการซื้อขาย ชำระราคา           |
|                                  |     และ/หรือลงนามในเอกสารต         |
|                                  | ่างๆที่เกี่ยวข้องกับการทำธุรกรรมทางการเงิน |
|                                  |     ในแต่ละบัญชี                     |
|                                  |                                   |
|                                  | -   งบการเงินที่ตรวจสอบแล้วงวดบัญชีล่าสุด |
|                                  |     ย้อนหลัง 2 ปี                    |
|                                  |                                   |
|                                  | -   สำเนาใบอนุญาตประกอบกิจการ       |
|                                  |     (กรณีเฉพาะ)                    |
|                                  |                                   |
|                                  | -   ตัวอย่างลายมือชื่อ สำเนาทะเบียนบ้าน  |
|                                  |     ส                             |
|                                  | ำเนาบัตรประชาชน/หนังสือเดินทางของกรรม |
|                                  | การผู้มีอำนาจลงนามและตราประทับของบริษัท |
|                                  |                                   |
|                                  | -   รายชื่อผู้ถือหุ้นรายใหญ่ 5 อันดับแรก    |
|                                  |     ย้อนหลังไม่ เกิน 1 ปี              |
|                                  |                                   |
|                                  | -   คำสั่งเกี่ยวกับการหักภาษี ณ ที่จ่าย     |
|                                  |                                   |
|                                  | -                                 |
|                                  | สำหรับนิติบุคคลที่จดทะเบียนในประเทศที่ได้รับ |
|                                  |     ยกเว้นภาษี (Tax Heaven          |
|                                  |     Countries)                    |
|                                  |     จะ                            |
|                                  | ต้องมีผู้ถือหุ้นใหญ่ลงนามค้ำประกันการเปิดบัญชี |
|                                  |                                   |
|                                  | -   กรณีกองทุนบำเหน็จบำนาญ           |
|                                  |     หรือกองทุนสำรองเลี้ยงชีพ           |
|                                  |     หรือกองทุนรวม                   |
|                                  |                                   |
|                                  |  ต้องแนบหนังสือรับรองการจดทะเบียนกองทุน |
|                                  |     สัญญาการบริหารกองทุน             |
|                                  |     และหนังสือมอบอำนาจของกองทุน      |
|                                  |                                   |
|                                  | -   สำหรับนิติบุคคลต่างประเทศ:         |
|                                  |                                   |
|                                  | เอกสารประเภทเดียวกับนิติบุคคลไทยแ      |
|                                  | ต่ต้องได้รับการรับรองสำเนาถูกต้องจากกงสุล |
|                                  | และ Notary Public                 |
+----------------------------------+-----------------------------------+

2. เจ้าหน้าที่การตลาดให้ความเห็นเกี่ยวกับลูกค้า (Know Your Client) ในด้านการลงทุน
ระยะเวลาที่รู้จักกับลูกค้า ศักยภาพในการซื้อขายในอดีต ประวัติการชำระเงิน หรือข้อมูลอ้างอิงอื่นๆ
เพื่อประกอบการพิจารณา

3. เจ้าหน้าที่การตลาดนำเสนอเอกสารการเปิดบัญชีให้หัวหน้าทีมการตลาด/ผู้จัดการสาขา
พิจารณาและ
ให้ความเห็นเกี่ยวกับลูกค้าผู้ขอเปิดบัญชีซื้อขายหลักทรัพย์และนำส่งฝ่ายปฎิบัติการหลักทรัพย์

4.
เจ้าหน้าที่ฝ่ายปฎิบัติการหลักทรัพย์จะทำการตรวจสอบความครบถ้วนสมบูรณ์ของเอกสารการเปิดบัญชี
รวมทั้งเอกสารหลักฐานประกอบการพิจารณาอื่น ๆ แล้วนำส่งฝ่ายควบคุมสินเชื่อ
เพื่อวิเคราะห์วงเงินซื้อขาย หลักทรัพย์ที่ควรได้รับอนุมัติตามนโยบายสินเชื่อของบริษัท ฯ
เพื่อนำเสนอผู้มีอำนาจอนุมัติต่อไป

5. หลังจากที่คำขอเปิดบัญชีซื้อขายหลักทรัพย์ของลูกค้าได้รับอนุมัติจากผู้มีอำนาจของบริษัท ฯ แล้ว
เจ้าหน้าที่ฝ่ายปฎิบัติการหลักทรัพย์ จะดำเนินการเปิดบัญชีในระบบ และแจ้งเลขที่บัญชี
วงเงินซื้อขายหลักทรัพย์ที่ได้รับอนุมัติให้เจ้าหน้าที่การตลาดทราบ

-   บัญชีเครดิตบาลานซ์

ในการเปิดบัญชีเครดิตบาลานซ์กับบริษัท ฯ
มีเอกสารเพิ่มเติมนอกเหนือจากเอกสารคำขอเปิดบัญชีซื้อขาย หลักทรัพย์ที่กล่าวข้างต้น
(บัญชีเงินสด) ได้แก่

-   สัญญากู้ยืมเพื่อซื้อหลักทรัพย์

-   ข้อชี้แจงสำหรับการเปิดบัญชีซื้อขายหลักทรัพย์เครดิตบาลานซ์

นโยบายการซื้อขายหลักทรัพย์สำหรับบัญชีเครดิตบาลานซ์ 

บริษัท ฯ มีบริการให้ลูกค้ากู้ยืมเงินเพื่อซื้อหลักทรัพย์ในบัญชีเครดิตบาลานซ์
ซึ่งลูกค้าสามารถเลือกกู้ยืมเงินเพื่อซื้อหลักทรัพย์ได้ 2 ช่องทาง คือ เลือกกู้กับบริษัท ฯ หรือ
เลือกกู้กับบริษัทหลักทรัพย์เพื่อธุรกิจหลักทรัพย์ (TSFC) ตามความประสงค์ของลูกค้าเป็นหลัก ทั้งนี้ ณ
วันที่ 29 ธันวาคม 2549 บริษัท ฯ มียอดการให้กู้ยืมเงินเพื่อซื้อ
หลักทรัพย์ในบัญชีเครดิตบาลานซ์ทั้งสิ้น 500.23 ล้านบาท

การให้สินเชื่อเพื่อซื้อหลักทรัพย์สำหรับบัญชีที่ใช้บริการกับ TSFC
จะเป็นไปตามหลักเกณฑ์และนโยบายของ TSFC ซึ่งในกรณีดังกล่าว TSFC
จะเป็นผู้รับความเสี่ยงจากการให้กู้ยืมเงินเพื่อซื้อหลักทรัพย์นั้น

การซื้อขายหลักทรัพย์บัญชีเครดิตบาลานซ์ของบริษัท ฯ มีนโยบายในการควบคุมความเสี่ยงดังนี้ :

1.  บริษัท ฯ ให้บริการบัญชีเครดิตบาลานซ์เฉพาะลูกค้าบุคคลธรรมดาเท่านั้น
    ในกรณีเป็นลูกค้าชาวต่างชาติ บริษัท ฯ สงวนสิทธิ์ในการพิจารณาอนุมัติเป็นรายกรณีไป

2. กำหนดรายชื่อหลักทรัพย์ที่อนุญาตให้ซื้อในบัญชีเครดิตบาลานซ์ และอัตรามาร์จิ้นเริ่มต้น
(Initial Margin) โดยพิจารณาจากมูลค่าตามราคาตลาดของหลักทรัพย์ ปัจจัยพื้นฐาน
สภาพคล่อง รวมถึงความผันผวนของราคา ซึ่งอัตรามาร์จิ้นเริ่มต้นที่บริษัท ฯ กำหนด
จะต้องไม่ต่ำกว่าอัตราที่ตลาดหลักทรัพย์แห่งประเทศไทยประกาศกำหนด

3. บริษัท ฯ จะมีการทบทวนรายชื่อหลักทรัพย์ที่อนุญาตให้ซื้อในบัญชีเครดิตบาลานซ์ เป็นระยะ ๆ
เว้นแต่หลักทรัพย์ใดที่มีการเปลี่ยนแปลงอย่างมีนัยสำคัญ
หรือเข้าข่ายเป็นหลักทรัพย์ที่ห้ามซื้อขายในบัญชีเครดิตบาลานซ์
ตามประกาศของสำนักงานคณะกรรมการ ก.ล.ต. บริษัท ฯ จะประกาศห้ามซื้อหลักทรัพย์นั้น ๆ ทันที

4. การกำหนดจำนวนและมูลค่าหลักทรัพย์ที่อนุญาตให้ซื้อและถือไว้ในบัญชีเครดิตบาลานซ์ (Stock
Concentration)

-   กำหนดจำนวนหุ้นสูงสุดของหลักทรัพย์ใดหลักทรัพย์หนึ่งของลูกค้าทุกราย ต้องไม่เกิน 5%
    ของจำนวนหุ้นจดทะเบียนที่ชำระแล้ว (Paid up Shares) ของหลักทรัพย์นั้น ๆ

-   กำหนดจำนวนหุ้นสูงสุดของหลักทรัพย์ใดหลักทรัพย์หนึ่งในบัญชีของลูกค้า ต้องไม่เกิน 0.5% ของ
    จำนวนหุ้นจดทะเบียนที่ชำระแล้ว (Paid up Shares) ของหลักทรัพย์นั้น ๆ
    หากเกินกำหนดดังกล่าว คณะกรรมการสินเชื่อ สงวนสิทธิ์ในการพิจารณาห้ามซื้อหลักทรัพย์นั้น ๆ
    เพิ่มเติม

-   กำหนดมูลค่าหลักทรัพย์ตามราคาตลาดของหลักทรัพย์ใดหลักทรัพย์หนึ่งที่ลูกค้าแต่ละรายจะสามารถซื้อและถือไว้ในบัญชีได้

-   บริษัท ฯ กำหนดให้จัดเกรดหลักทรัพย์ทุกหลักทรัพย์ที่อนุญาตให้ซื้อในบัญชีเครดิตบาลานซ์
    รวมถึงกำหนดเพดานของมูลค่าหลักทรัพย์ตามราคาตลาดที่ลูกค้าแต่ละรายจะสามารถซื้อและถือไว้
    ในบัญชีตามเกรดของหลักทรัพย์ ทั้งนี้ บริษัท ฯ
    สงวนสิทธิ์ในการพิจารณาอนุมัติให้ลูกค้าสามารถซื้อและถือหลักทรัพย์บางหลักทรัพย์ได้มากกว่าที่กำหนดไว้เป็นรายกรณีไป
    ทั้งนี้ ขึ้นอยู่กับความน่า เชื่อถือ ฐานะทางการเงินของลูกค้า และข้อมูลอื่น ๆ
    ที่เกี่ยวข้องกับหลักทรัพย์นั้น

5 หลักประกันที่ลูกค้าสามารถนำฝากเข้าบัญชีเครดิตบาลานซ์ ได้แก่ เงินสด
และ/หรือหลักทรัพย์ที่อยู่ใน รายชื่อที่บริษัท ฯ อนุญาตให้ซื้อในบัญชีเครดิตบาลานซ์เท่านั้น

อำนาจอนุมัติเกี่ยวกับธุรกรรมนายหน้าซื้อขายหลักทรัพย์

1.  การเปิดบัญชีและการอนุมัติวงเงินซื้อขายหลักทรัพย์

  -------------------------------- --------------------------------------
  วงเงิน                            ผู้มีอำนาจอนุมัติ

  ไม่เกิน 10 ล้านบาท                  หัวหน้าฝ่ายควบคุมสินเชื่อ

  ไม่เกิน 30 ล้านบาท                  ประธานเจ้าหน้าที่บริหารร่วม 1 ท่าน

  มากกว่า 30 ล้านบาท                 คณะกรรมการบริหาร 1 ท่าน
                                   ซึ่งมิได้เป็นสมาชิกของคณะกรรมการสินเชื่อ
  -------------------------------- --------------------------------------

  -------------------------------- --------------------------------------
  วงเงิน/ จำนวนสัญญา                 ผู้มีอำนาจอนุมัติ

  ไม่เกิน 10 ล้านบาท หรือ ไม่เกิน 20     หัวหน้าฝ่ายตราสารอนุพันธ์
  สัญญา                             

  ไม่เกิน 30 ล้านบาท หรือ ไม่เกิน 60     ประธานเจ้าหน้าที่บริหารร่วม 1 ท่าน
  สัญญา                             

  มากกว่า 30 ล้านบาท หรือ เกิน 60 สัญญา คณะกรรมการบริหาร 1 ท่าน
                                   ซึ่งมิได้เป็นสมาชิกของคณะกรรมการสินเชื่อ
  -------------------------------- --------------------------------------

2. การทบทวนวงเงิน

บริษัท ฯ กำหนดให้มีการทบทวนวงเงินลูกค้าทุกรายอย่างน้อยปีละ 1 ครั้ง
เพื่อประเมินสถานะสินเชื่อและกำหนดวงเงินที่เหมาะสมให้แก่ลูกค้า อย่างไรก็ตาม บริษัท ฯ
อาจดำเนินการทบทวนวงเงินซื้อขายหลักทรัพย์ของลูกค้า มากกว่าปีละ 1 ครั้ง
ทั้งนี้ขึ้นอยู่กับดุลยพินิจของคณะกรรมการสินเชื่อ และ/หรือ คณะกรรมการบริหาร
ที่อาจจะขอให้มีการทบทวนวงเงินในช่วงเวลาที่ตลาดหลักทรัพย์มีความผันผวน

อย่างไรก็ตาม ลูกค้าสามารถขอปรับเพิ่มหรือลดวงเงินซื้อขายหลักทรัพย์ได้ ทั้งนี้
การขอปรับเพิ่มวงเงินซื้อขายหลักทรัพย์ยังคงต้องเป็นไปตามเกณฑ์การพิจารณาวงเงินซื้อขายหลักทรัพย์ของบริษัท
ฯ พิจารณาประกอบกับข้อมูลอื่นที่เกี่ยวข้อง ได้แก่ ประวัติการชำระเงินในอดีต
ฐานะการเงินของลูกค้า เป็นต้น

3. การแก้ไขรายการซื้อขายหลักทรัพย์ที่ผิดพลาด

บริษัท ฯ กำหนดให้มีบัญชีซื้อขายหลักทรัพย์ผิดพลาดของบริษัท ฯ
เพื่อรองรับรายการซื้อขายหลักทรัพย์ที่เกิดจากความผิดพลาดของบุคลากรของบริษัท ฯ เท่านั้น
โดยการโอนรายการซื้อขายหลักทรัพย์ผิดพลาดเข้าบัญชีบริษัท ฯ
สามารถทำได้แต่ต้องอยู่ภายใต้ระเบียบปฏิบัติเกี่ยวกับการซื้อขายหลักทรัพย์ผิดพลาดของบริษัท ฯ
ซึ่งกำกับดูแลโดยฝ่ายตรวจสอบและพัฒนาระบบ (Compliance Department)

ในเบื้องต้นฝ่ายควบคุมสินเชื่อจะตรวจทานรายการดังกล่าวว่าเป็นไปตามระเบียบปฏิบัติฯข้างต้นหรือไม่
ในกรณีมีประเด็นสงสัย
ฝ่ายควบคุมสินเชื่อจะแจ้งให้ฝ่ายตรวจสอบและพัฒนาระบบทราบเพื่อทำการตรวจสอบเพิ่มเติมต่อไป
ทั้งนี้ เพื่อให้มั่นใจว่าการโอนรายการซื้อขายหลักทรัพย์ผิดพลาดเข้าบัญชีบริษัท ฯ สอดคล้องกับกฎ
ข้อบังคับของตลาดหลักทรัพย์แห่งประเทศไทย

บริษัท ฯ กำหนดให้ทำการแก้ไขรายการในทันทีที่ทราบว่ามีความผิดพลาดเกิดขึ้น ในกรณีที่ไม่สามารถ
แก้ไขได้ทันที บริษัท ฯ อนุญาตให้คงค้างรายการซื้อขายหลักทรัพย์ผิดพลาดในบัญชีบริษัทได้เพียง 1
คืน เท่านั้น หากเจ้าหน้าที่การตลาดจะขอให้คงรายการดังกล่าวเกินกว่าเวลาที่กำหนด
จะต้องทำบันทึกชี้แจงเหตุผลผ่านผู้จัดการสาขา/หัวหน้าทีมการตลาด
เพื่อขออนุมัติจากคณะกรรมการสินเชื่อเป็นรายกรณีไป

ความรับผิดของเจ้าหน้าที่การตลาดต่อผลขาดทุนที่เกิดขึ้นจากการแก้ไขรายการซื้อขายผิดพลาด
จะเป็นไปตามระเบียบปฏิบัติเกี่ยวกับการซื้อขายหลักทรัพย์ผิดพลาด กล่าวคือ
เจ้าหน้าที่การตลาดจะรับผิดชอบต่อผลขาดทุนที่เกิดขึ้นในอัตราร้อยละ 50
หากมีหลักฐานในการรับคำสั่งซื้อขายหลักทรัพย์จากลูกค้า แต่หากไม่พบหลักฐาน ดังกล่าว
เจ้าหน้าที่การตลาดจะต้องรับผิดชอบต่อผลขาดทุนที่เกิดขึ้นทั้งจำนวน และในกรณีที่เกิดผลขาดทุนเกิน
2,000 บาทต่อรายการ ต้องรายงานให้ประธานเจ้าหน้าที่บริหารร่วมทราบโดยเร็ว

อนึ่ง รายการที่ลูกค้าเป็นผู้ทำการซื้อขายหลักทรัพย์ผ่านระบบอินเทอร์เน็ตด้วยตนเอง
จะไม่สามารถโอนเข้าบัญชีซื้อขายหลักทรัพย์ผิดพลาดได้

งานวิจัย

ในปี 2550 บริษัท ฯ มีเป้าหมายที่จะให้งานวิจัยของบริษัท ฯ ครอบคลุมร้อยละ 80 - 85
ของมูลค่าตลาด (Market Capitalization) ซึ่งจะครอบคลุมหลักทรัพย์ประมาณ 85 - 90
หลักทรัพย์ นอกเหนือจากนี้บริษัท ฯ
มุ่งที่จะเพิ่มงานวิจัยให้ครอบคลุมไปในส่วนหลักทรัพย์ที่อยู่นอกเหนือจากกลุ่ม SET 100
ที่มีการเคลื่อนไหวสูงซึ่งปัจจุบันได้รับความสนใจจากผู้ลงทุนมากขึ้น ทั้งนี้บริษัท ฯ
มุ่งเน้นในการพัฒนางานวิจัยทั้งในเชิงคุณภาพและเชิงปริมาณ
เพื่อที่จะตอบสนองความต้องการของลูกค้าได้อย่างมีประสิทธิภาพ ซึ่งปัจจุบันผลงานวิจัยของบริษัท ฯ
ครอบคลุมประมาณร้อยละ 75 ของมูลค่าตลาด โดยครอบคลุม 85 หลักทรัพย์

บริษัท ฯ ให้ความสำคัญกับงานวิจัยเป็นอย่างยิ่ง โดยบริษัท ฯ
เห็นว่างานวิจัยเป็นส่วนงานที่สนับสนุนทั้งทางตรงและทางอ้อมต่อธุรกิจนายหน้าซื้อขายหลักทรัพย์
โดยเน้นการได้รับข้อมูลที่ถูกต้อง ครบถ้วน และเพียงพอต่อการวิเคราะห์ตามหลักวิชาการ
และที่สำคัญ ข้อมูลที่ได้ต้องมีความทันต่อเหตุการณ์
ซึ่งจะนำไปสู่งานวิจัยที่มีคุณภาพและสามารถตอบสนองความต้องการของลูกค้ากลุ่มต่าง ๆ
ได้เป็นอย่างดี

ขั้นตอนการทำงานวิจัยของบริษัท ฯ มีดังนี้

บริษัท ฯ มีการแบ่งงานวิจัยตามกลุ่มลูกค้าได้ 2 กลุ่ม ได้แก่ งานวิจัยสำหรับลูกค้ารายย่อย
(Retail Research) และงานวิจัยสำหรับลูกค้าสถาบัน ทั้งในประเทศและต่างประเทศ
(Institutional Research) โดยงานวิจัยของ บริษัท ฯ
ครอบคลุมถึงภาวะโดยรวมของตลาดหลักทรัพย์ แนวโน้มของเศรษฐกิจทั้งในระยะสั้นและระยะยาว
กลยุทธ์การลงทุน และงานวิเคราะห์หลักทรัพย์ปัจจัยพื้นฐาน (Fundamental Analysis)
และงานวิเคราะห์ทางเทคนิค (Technical Analysis) ทั้งนี้ งานวิจัยของบริษัท ฯ
ซึ่งเขียนหรือเรียบเรียงโดยเจ้าหน้าที่ฝ่ายวิเคราะห์หลักทรัพย์รายย่อย /
ฝ่ายวิเคราะห์หลักทรัพย์สถาบันของบริษัท ฯ
ก่อนเผยแพร่จะต้องผ่านการพิจารณาอนุมัติของฝ่ายวิเคราะห์หลักทรัพย์ รายย่อย
หรือฝ่ายวิเคราะห์หลักทรัพย์สถาบันแล้วแต่กรณี
เพื่อให้มั่นใจว่างานวิจัยดังกล่าวเป็นไปตามมาตรฐานที่กำหนด นอกจากนี้ บริษัท ฯ
ยังสามารถเข้าไปดูบทวิเคราะห์หรืองานวิจัยของกลุ่ม ยูโอบี
ในต่างประเทศได้เท่าเทียมกับลูกค้าของกลุ่ม ยูโอบี โดยผ่านระบบเครือข่ายของกลุ่ม ยูโอบี

ธุรกิจการจัดจำหน่ายหลักทรัพย์

บริษัท ฯ ได้รับอนุญาตให้ประกอบธุรกิจจัดจำหน่ายหลักทรัพย์ โดยบริษัท ฯ
มีนโยบายเน้นให้บริการด้าน ตราสารทุน เช่น การเสนอขายหลักทรัพย์ต่อประชาชนทั่วไปครั้งแรก
(Initial Public Offering) การเสนอขายต่อ ประชาชนทั่วไปสำหรับหุ้นเพิ่มทุนใหม่
(Secondary Public Offering) การเสนอขายแก่ผู้ถือหุ้นเดิม (Rights Issue)
และการเสนอขายแก่นักลงทุนเฉพาะเจาะจง (Private Placement)
และการเป็นตัวแทนการจัดจำหน่ายหลักทรัพย์

โดยในช่วงที่ผ่านมา บริษัท ฯ
ได้ร่วมเป็นผู้จัดจำหน่ายและรับประกันการจัดจำหน่ายหลักทรัพย์ให้กับหลายบริษัทจากหลากหลายอุตสาหกรรมซึ่งมีรายได้ค่าธรรมเนียมการจัดจำหน่ายหลักทรัพย์ตามงบการเงินสำหรับ
ปี 2549 มีจำนวน 0.45 ล้านบาท

ผลงานด้านที่ปรึกษาทางการเงินและการจัดจำหน่ายหลักทรัพย์ของบริษัท ในช่วงที่ผ่านมา สรุปได้ดังนี้

  -------------------------------------------------------------------------
  ปี      บริษัท                      บริการ
  ------ ------------------------- ----------------------------------------
  2544   บมจ.นวลิสซิ่ง                ร่วมจัดจำหน่ายและรับประกันการจัดจำหน่าย

         บมจ. ปตท.                 ร่วมจัดจำหน่ายและรับประกันการจัดจำหน่าย

  2545   บมจ. ไอทีวี                 ร่วมจัดจำหน่ายและรับประกันการจัดจำหน่าย

         บมจ. เมเจอร์ ซีนีเพล๊กซ์ กรุ๊ป   ร่วมจัดจำหน่ายและรับประกันการจัดจำหน่าย

         บมจ. ไดโดมอน กรุ๊ป          ร่วมจัดจำหน่ายและรับประกันการจัดจำหน่าย

         บมจ. ซันไทย                ร่วมจัดจำหน่ายและรับประกันการจัดจำหน่าย
         อุตสาหกรรมถุงมือยาง          

         บล. ซิกโก้ (มหาชน)          ร่วมจัดจำหน่ายและรับประกันการจัดจำหน่าย

         บล. เกียรตินาคิน (มหาชน)     ร่วมจัดจำหน่ายและรับประกันการจัดจำหน่าย

         บมจ.ลลิล พร็อพเพอร์ตี้         ร่วมจัดจำหน่ายและรับประกันการจัดจำหน่าย

  2546   บมจ.แม็ทชิ่ง สตูดิโอ           ร่วมจัดจำหน่ายและรับประกันการจัดจำหน่าย

         บมจ.ไทยคูน เวิลด์ไวด์ กรุ๊ป     ร่วมจัดจำหน่ายและรับประกันการจัดจำหน่าย
         (ประเทศไทย)               

         บล. กิมเอ็ง (ประเทศไทย)     ร่วมจัดจำหน่ายและรับประกันการจัดจำหน่าย
         มหาชน                     

  2547   บมจ. ท่าอากาศยานไทย        ร่วมจัดจำหน่ายและรับประกันการจัดจำหน่าย

         บมจ. ตะวันออกพาณิช์ลีสซิ่ง      ร่วมจัดจำหน่ายและรับประกันการจัดจำหน่าย

         บมจ.เอสไอเอส ดิสทริบิวชั่น     ร่วมจัดจำหน่ายและรับประกันการจัดจำหน่าย
         (ประเทศไทย)               

  2548   บมจ. โกลว์ พลังงาน          ร่วมจัดจำหน่ายและรับประกันการจัดจำหน่าย

         บมจ.ไทยฮา                 ร่วมจัดจำหน่ายและรับประกันการจัดจำหน่าย

         บมจ. อินเตอร์ไฮด์            ร่วมจัดจำหน่ายและรับประกันการจัดจำหน่าย

  2549   บมจ. บ้านร็อคการ์เด้น         ร่วมจัดจำหน่ายและรับประกันการจัดจำหน่าย
  -------------------------------------------------------------------------

3.1.3 ธุรกิจด้านบริการซื้อขายหน่วยลงทุน

นอกเหนือจากการให้บริการทางด้านตลาดทุน บริษัท ฯ
มีการขยายฐานธุรกิจไปสู่ธุรกิจการเป็นตัวแทน การขายและรับซื้อคืนหน่วยลงทุน
เพื่อเป็นทางเลือกในการจัดสรรเงินลงทุนของลูกค้าจากตลาดทุนไปสู่ตลาดเงิน
และตลาดตราสารหนี้โดยการลงทุนผ่านกองทุนรวม ที่ผ่านมาบริษัท ฯ
มีการให้บริการธุรกิจด้านนี้เป็นสัดส่วนน้อย อย่างไรก็ดี ปัจจุบัน บริษัท ฯ
มีการขยายการให้บริการให้เพิ่มมากขึ้น โดยมีเจ้าหน้าที่ผู้ติดต่อที่ขึ้นทะเบียนกับสำนักงาน
คณะกรรมการ ก.ล.ต. และพร้อมให้บริการแก่ลูกค้า และมีแผนที่จะพัฒนาธุรกิจด้านนี้อย่างต่อเนื่อง
โดยทำสัญญาเป็นตัวแทนขายสำหรับบริษัทจัดการกองทุนต่าง ๆ เพิ่มขึ้น
เพื่อเพิ่มสินค้าให้นักลงทุนมากขึ้น ทั้งนี้ บริษัท ฯ ได้รับความเห็นชอบจากสำนักงานคณะกรรมการ
ก.ล.ต. ในการทำธุรกรรมการเป็นตัวแทนการขายและรับซื้อคืนหน่วย ลงทุน โดย ณ สิ้นปี 2549
บริษัท ฯ เข้าเป็นตัวแทน ฯ ให้กับ บริษัทหลักทรัพย์จัดการ (บลจ.) จำนวน 10 แห่ง ได้แก่

1.  บริษัทหลักทรัพย์จัดการกองทุน กรุงไทย จำกัด (มหาชน)

2.  บริษัทหลักทรัพย์จัดการกองทุน กสิกรไทย จำกัด

3.  บริษัทหลักทรัพย์จัดการกองทุน ทหารไทย จำกัด

4.  บริษัทหลักทรัพย์จัดการกองทุนรวม วรรณ จำกัด

5.  บริษัทหลักทรัพย์จัดการกองทุน เอ็มเอฟซี จำกัด (มหาชน)

6.  บริษัทหลักทรัพย์จัดการกองทุน อยุธยา จำกัด

7.  บริษัทหลักทรัพย์จัดการกองทุน อเบอร์ดีน จำกัด

8.  บริษัทหลักทรัพย์จัดการกองทุน ไอเอ็นจี (ประเทศไทย) จำกัด

9.  บริษัทหลักทรัพย์จัดการกองทุนรวม พรีมาเวสท์ จำกัด

10. บริษัทหลักทรัพย์จัดการกองทุน ยูโอบี (ไทย) จำกัด

3.1.4 ธุรกิจการลงทุน

ทั้งนี้ บริษัท ฯ ไม่มีนโยบายลงทุนในหลักทรัพย์ เนื่องจากบริษัท ฯ
ได้คำนึงถึงความขัดแย้งทางผลประโยชน์
โดยเน้นที่จะให้บริการการเป็นนายหน้าซื้อขายหลักทรัพย์แก่ลูกค้าเป็นสำคัญ

3.2 การตลาดและภาวะการแข่งขัน

3.2.1 ภาวะอุตสาหกรรมและการแข่งขัน

ธุรกิจนายหน้าซื้อขายหลักทรัพย์

ณ สิ้นปี 2549 ตลาดหุ้นไทยปิดทำการที่ระดับ 679.84 จุด ลดลงจากสิ้นปีก่อนหน้า 33.89 จุด
หรือลดลง 4.75 % โดยมูลค่าการซื้อขายเฉลี่ยต่อวัน ลดลงจาก 16,454.04 ล้านบาทต่อวันในปี
2548 อยู่ที่ 16,280.91 ล้านบาทต่อวันในปี 2549 หรือลดลง 1.05 % โดยในปี 2549
นักลงทุนบุคคลภายในประเทศมีสัดส่วนการลงทุนสูงสุดที่ 55 % นักลงทุนต่างประเทศที่ 33 %
และนักลงทุนสถาบันที่ 12 % ตามลำดับ โดย
ยอดซื้อสุทธิของนักลงทุนต่างประเทศลดลงจากปีก่อนหน้า จากระดับ 119,000 ล้านบาท อยู่ที่ระดับ
84,000 ล้านบาทในปี 2549

สำหรับภาพรวมการลงทุนในตลาดหุ้นไทยรอบปี 2549 ที่ผ่านมานั้น
ในไตรมาสแรกตลาดปรับตัวดีขึ้นจาก สิ้นปี 2548 ซึ่งเป็นผลจาก January Effect
อย่างไรก็ตามเหตุการณ์การเคลื่อนไหวของกลุ่มพันธมิตรประชาชนเพื่อประชาธิปไตยในช่วงเดือนกุมภาพันธ์ทำให้ความเชื่อมั่นของนักลงทุนลดลงจากปัจจัยความไม่แน่นอนทางการเมือง
จึงเป็นแรงกดดันที่ทำให้การลงทุนในตลาดเกิดภาวะชะลอตัวในช่วงต้นปี

อย่างไรก็ดีในไตรมาสสองช่วงต้นเดือนเมษายน
ตลาดหุ้นไทยมีความชัดเจนมากขึ้นภายหลังการประกาศ เว้นวรรคทางการเมืองของ พตท.ดร.ทักษิณ
ชินวัตร นายกรัฐมนตรี ทำให้บรรยากาศการลงทุนดีขึ้นอย่างเห็นได้ชัด
เนื่องจากสถานการณ์ทางการเมืองคลี่คลายลง โดยดัชนีได้ขึ้นสู่ระดับ 785.38 จุด
อย่างไรก็ตามตลาดหุ้นไทยมีความ ผันผวนเกิดขึ้นอีกครั้งในช่วงเดือนพฤษภาคมถึงเดือนมิถุนายน
เนื่องจากมีความไม่แน่นอนจากปัจจัยภายนอกประเทศในรื่องการคาดการณ์นโยบายดอกเบี้ยและภาวะเงินเฟ้อของสหรัฐ
อีกทั้งปัจจัยการเมืองภายในประเทศ เกี่ยวกับประเด็นการยุบพรรคการเมือง
ทำให้เกิดความกังวลในเรื่องความล่าช้าของการเบิกจ่ายงบประมาณการลงทุน
ตลอดจนความไม่แน่ใจในโครงการสาธารณูปโภคขั้นพื้นฐานขนาดใหญ่ (Mega Projects)
ของภาครัฐซึ่งเป็น ตัวขับเคลื่อนสำคัญของเศรษฐกิจไทย

ในไตรมาส 3 นอกจากปัจจัยทางด้านการเมืองในประเทศแล้ว
การลงทุนในตลาดยังคงได้รับผลกระทบจากปัจจัยภายนอกประเทศ คือ
ความไม่แน่นอนในเรื่องทิศทางดอกเบี้ยของสหรัฐ และ ราคาน้ำมัน
อีกทั้งยังไม่มีปัจจัยบวกที่เด่นชัดมากระตุ้นตลาด ทำให้ตลาดเคลื่อนไหวในกรอบแคบๆ
โดยความเปลี่ยนแปลงทางการเมืองที่สำคัญเกิดขึ้นในวันที่ 19 กันยายน 2549
จากการทำรัฐประหารโดยคณะปฏิรูปการปกครองในระบอบประชาธิปไตยอันมี
พระมหากษัตริย์ทรงเป็นประมุข (คปค.)

ในช่วงต้นของไตรมาส 4 บรรยากาศการลงทุนยังคงได้รับแรงสนับสนุนจากการจัดตั้งรัฐบาลใหม่
แม้ว่าจะยังไม่มีความแน่นอนในเรื่องการร่างรัฐธรรมนูญใหม่ก็ตาม
โดยดัชนีได้ปรับตัวสูงขึ้นมาอยู่ที่ระดับ 743.85 จุดในเดือนพฤศจิกายน
แต่ภายหลังการออกมาตรการดำรงเงินนำเข้าสำรองระยะสั้นของธนาคารแห่งประเทศไทยเมื่อวันที่
19 ธันวาคม 2549 ที่กำหนดให้มีการกันสำรองเงินตราต่างประเทศไว้ 30 % สำหรับธุรกรรมรับซื้อ
หรือ แลกเปลี่ยนเงินตราต่างประเทศเป็นเงินบาท
ทำให้นักลงทุนต่างชาติเกิดความตื่นตระหนกเรื่องสภาพคล่องของเงินลงทุนและ
แนวโน้มการอ่อนค่าลงของเงินบาทเป็นอย่างมาก เป็นผลให้ดัชนีได้อ่อนตัวลงอย่างต่ำสุดจนถึงระดับ
622.14 จุด ต่อมา ภายหลังธนาคารแห่งประเทศไทยได้มีการแถลงผ่อนปรนนโยบาย
โดยกำหนดให้การลงทุนในตลาดหลักทรัพย์ในส่วนหุ้นทุนเป็นธุรกรรมที่ได้รับการผ่อนปรนไม่ต้องกันสำรอง
ตลอดจนรัฐบาลได้ทำความเข้าใจกับนักลงทุน ต่างประเทศ
ทำให้นักลงทุนคลายความกังวลต่อประเด็นดังกล่าว ประกอบกับช่วงท้ายปีมีเม็ดเงินลงทุนจากสถาบัน
ภายในประเทศโดยเฉพาะจากบริษัทหลักทรัพย์จัดการกองทุนรวม
จึงทำให้ตลาดปรับตัวไปปิดทำการที่ระดับ 679.84 จุด

 ตารางสรุปภาวะตลาดหลักทรัพย์แห่งประเทศไทย

  ----------------------------- ----------- ----------- ------------ ----------- -----------
  หน่วย : ล้านบาท                 2545        2546        2547         2548        2549

  ดัชนีตลาดหลักทรัพย์                356.48      772.15      668.10       713.73      679.84

  มูลค่าหลักทรัพย์ตามราคาตลาด        1,986,236   4,789,857   4,521,895    5,105,113   5,078,705

  มูลค่าการซื้อขายหลักทรัพย์รวม*       4,094,884   9,340,563   10,048,799   8,062,480   7,912,524

  มูลค่าการซื้อขายหลักทรัพย์เฉลี่ยต่อวัน   8,357       18,908      20,508       16,454      16,281

  อัตราเงินปันผลตอบแทน (%)         2.50        1.81        2.75         3.37        4.23

  อัตราส่วนราคาปิดต่อกำไรต่อหุ้น (เท่า) 6.98        13.65       9.40         9.40        8.10

  จำนวนบริษัทจดทะเบียน (บริษัท)      389         407         439          468         476
  ----------------------------- ----------- ----------- ------------ ----------- -----------

  หมายเหตุ: * เป็นมูลค่าทั้งซื้อและขายหลักทรัพย์

  ที่มา: ตลาดหลักทรัพย์แห่งประเทศไทย

ภาวะการแข่งขันโดยรวมในปี 2549 อยู่ในระดับสูง โดยบริษัทหลักทรัพย์ส่วนใหญ่จะใช้กลยุทธ์ในการ
ยกระดับคุณภาพการบริการโดยเฉพาะอย่างยิ่งด้านงานวิจัย ทั้งนี้เพื่อเป็นการรักษาฐานลูกค้าเดิม
และยังมีความพยายามในการขยายฐานลูกค้าไปยังผู้ที่ไม่มีประสบการณ์ในการลงทุนในตลาดทุนเพื่อเพิ่มส่วนแบ่งการตลาด
จากการสร้างฐานลูกค้าใหม่อีกด้วย นอกจากนี้บริษัทหลักทรัพย์หลายแห่งได้เน้นการพัฒนาด้าน
Internet Trading
เพื่อรองรับการขยายตัวของความต้องการการซื้อขายหลักทรัพย์ผ่านอินเทอร์เน็ตในอนาคต

ตารางแสดงมูลค่าการซื้อขายหลักทรัพย์และส่วนแบ่งตลาดของบริษัท ฯ ในปี 2547 – 2549

  ----------------------------------------- --------- --------- ---------
                                            2547      2548      2549

  มูลค่าการซื้อขายหลักทรัพย์รวมของบริษัท (ล้านบาท)    266,346   228,321   200,170

  ส่วนแบ่งการตลาดของบริษัท (ร้อยละ)              2.63      2.81      2.51

  อันดับส่วนแบ่งการตลาด                         17        16        20
  ----------------------------------------- --------- --------- ---------

  ที่มา : ตลาดหลักทรัพย์แห่งประเทศไทย

ที่ผ่านมา บริษัท ฯ มีมูลค่าการซื้อขายหลักทรัพย์ ในปี 2547 – 2549 เท่ากับ 266,346 ล้านบาท
228,321 ล้านบาท และ 200,170 ล้านบาท ซึ่งครองส่วนแบ่งการตลาดร้อยละ 2.63, 2.81
และ 2.51 ตามลำดับ ทั้งนี้ มูลค่าการซื้อขายหลักทรัพย์รวมที่ระดับจุดคุ้มทุนของบริษัท ฯ
เฉลี่ยอยู่ที่ประมาณ 350 ล้านบาทต่อวัน

ธุรกิจวาณิชธนกิจ

ในปี 2549 ผลการดำเนินงานของธุรกิจวาณิชธนกิจไม่เป็นไปตามเป้าหมายที่วางไว้ เนื่องจากการที่
ไม่สามารถนำรัฐวิสาหกิจและบริษัทขนาดใหญ่เข้ามาจดทะเบียนในตลาดหลักทรัพย์ได้
รวมทั้งความไม่แน่นอนทางการเมืองที่ส่งผลต่อการลงทุน
นักลงทุนทั้งในประเทศและต่างประเทศต่างชะลอการลงทุนเพื่อรอดูความชัดเจนจากนโยบายทางการเมืองทำให้มูลค่าการซื้อขายและดัชนีลดต่ำลง
ส่งผลให้หลายบริษัทที่จะทำการเข้ามาจดทะเบียนในตลาดหลักทรัพย์ต้องเลื่อนการระดมทุนออกไป
ที่ผ่านมามีบริษัทที่เข้าทำการจดทะเบียนใหม่ในตลาดหลักทรัพย์ แห่งประเทศไทยทั้งหมดในปี 2547
จำนวน 36 ราย คิดเป็นมูลค่าการระดมทุนรวม 36,204.57 ล้านบาท และในปี 2548 มีจำนวน
36 ราย คิดเป็นมูลค่าการระดมทุนรวม 16,854.07 ล้านบาท และในปี 2549 มีเพียงจำนวน 12
ราย คิดเป็นมูลค่าการระดมทุนรวม 17,068 ล้านบาท ตามลำดับ

สำหรับบริษัทที่เข้าจดทะเบียนในตลาดหลักทรัพย์ใหม่ (MAI) ในช่วงปี 2547 – 2549
มีจำนวนบริษัทที่เข้า จดทะเบียนใหม่เพิ่มขึ้นจำนวน 14 ราย 14 ราย และ 6 ราย ตามลำดับ
โดยมีมูลค่าการระดมทุนเท่ากับ 1,400 ล้านบาท 1,414 ล้านบาท และ 821 ล้านบาท ตามลำดับ

+-----------------------------------+----------+----------+----------+
|                                   | 2547     | 2548     | 2549     |
+===================================+==========+==========+==========+
| ตลาดหลักทรัพย์แห่งประเทศไทย           |          |          |          |
+-----------------------------------+----------+----------+----------+
| ดัชนีตลาดหลักทรัพย์แห่งประเทศไทย (จุด)   | 668.10   | 713.73   | 679.84   |
+-----------------------------------+----------+----------+----------+
| จำนวนบริษัทจดทะเบียนใหม่ในตลาดหลักทรัพย์ | 36       | 36       | 12       |
+-----------------------------------+----------+----------+----------+
| มูลค่าการระดมทุน (ล้านบาท)            | 3        | 1        | 1        |
|                                   | 6,204.57 | 6,854.07 | 7,068.59 |
+-----------------------------------+----------+----------+----------+
| จำนวนบริษัทจดทะเบียน                 | 439      | 468      | 476      |
+-----------------------------------+----------+----------+----------+
| มูลค่าหลักทรัพย์รวมตามราคาตลาด         | 4        | 5        | 5        |
| (ล้านบาท)                          | ,521,894 | ,105,113 | ,078,704 |
+-----------------------------------+----------+----------+----------+
| ตลาดหลักทรัพย์ใหม่                    |          |          |          |
+-----------------------------------+----------+----------+----------+
| ดัชนีตลาดหลักทรัพย์ใหม่ (จุด)            | 188.07   | 158.23   | 193.43   |
+-----------------------------------+----------+----------+----------+
| จำน                               | 14       | 14       | 6        |
| วนบริษัทจดทะเบียนใหม่ในตลาดหลักทรัพย์ใหม่ |          |          |          |
+-----------------------------------+----------+----------+----------+
| มูลค่าการระดมทุน (ล้านบาท)            | 1,399.99 | 1,414.38 | 821.28   |
+-----------------------------------+----------+----------+----------+
| จำนวนบริษัทจดทะเบียน                 | 24       | 36       | 42       |
+-----------------------------------+----------+----------+----------+
| มูลค่าหลักทรัพย์รวมตามราคาตลาด         | 11,703   | 14,314   | 21,809   |
| (ล้านบาท)                          |          |          |          |
+-----------------------------------+----------+----------+----------+

ที่มา : ตลาดหลักทรัพย์แห่งประเทศไทย

ณ วันที่ 8 มกราคม 2550
มีบริษัทที่ปรึกษาทางการเงินที่ได้รับความเห็นชอบจากสํานักงานคณะกรรมการ ก.ล.ต.
ให้เป็นที่ปรึกษาทางการเงินตามขอบเขตที่สํานักงานกําหนดรวมทั้งสิ้น 71 บริษัท
ในจํานวนดังกล่าวเป็นบริษัทหลักทรัพย์ที่ได้รับใบอนุญาตในการประกอบธุรกิจการจัดจำหน่ายหลักทรัพย์ถึงจํานวน
37 บริษัท

3.2.2 ลักษณะลูกค้าของบริษัท ฯ

ลูกค้าของบริษัท ฯ
มีทั้งลูกค้าบุคคลธรรมดาและลูกค้าสถาบันทั้งในประเทศและต่างประเทศซึ่งมีสัดส่วนในปี 2547 –
2549 ดังนี้

  --------------------------------- ------------ ------------ ------------
  สัดส่วนประเภทลูกค้า (ร้อยละ)           2547         2548         2549

  ลูกค้าบุคคล                          85.94        81.18        70.36

  ลูกค้าสถาบัน                         14.06        18.82        29.64
  --------------------------------- ------------ ------------ ------------

ในปี 2549 สัดส่วนลูกค้าบุคคลของบริษัท ฯ ลดลง
เป็นผลมาจากสัดส่วนนักลงทุนในตลาดหลักทรัพย์เปลี่ยนไป
ประกอบกับปัจจัยที่ส่งผลกระทบต่อความเชื่อมั่นของนักลงทุน
โดยเฉพาะปัจจัยความไม่แน่นอนทางการเมืองภายในประเทศ
ส่งผลให้นักลงทุนรายย่อยภายในประเทศชะลอการลงทุนในตลาดหลักทรัพย์

สำหรับการซื้อขายหลักทรัพย์สำหรับแต่ละประเภทบัญชี มีรายละเอียด ดังนี้

  -------------------------------- ------------ ------------ ------------
  สัดส่วนประเภทบัญชี (ร้อยละ)           2547         2548         2549

  บัญชีเงินสด *                       86.46        74.49        82.13

  บัญชีเครดิตบาลานซ์                   13.54        25.51        17.87
  -------------------------------- ------------ ------------ ------------

หมายเหตุ * รวมมูลค่าการซื้อขายหลักทรัพย์ของลูกค้าที่กู้ยืมเงินเพื่อซื้อหลักทรัพย์จาก TSFC

จากข้อมูลในตารางข้างต้นจะเห็นได้ว่าสัดส่วนการซื้อขายหลักทรัพย์ในบัญชีเครดิตบาลานซ์มีแนวโน้มเพิ่มขึ้น
เนื่องจากบริษัท ฯ มีนโยบายให้กู้ยืมเงินเพื่อซื้อหลักทรัพย์แก่ลูกค้ามากขึ้น โดยในปี 2548
มีสัดส่วนเพิ่มขึ้นอย่างมาก จากร้อยละ 13.54 เป็นร้อยละ 25.51 อย่างไรก็ตาม ในปี 2549
สัดส่วนของบัญชีเครดิตบาลานซ์กลับลดลงจากปี 2548 เป็นร้อยละ 17.87 เนื่องจากในปี 2549
การลงทุนในตลาดหลักทรัพย์หลักทรัพย์ฯ ได้รับผลกระทบจากปัจจัยภายนอก อาทิ
ความผันผวนของราคาน้ำมัน ภาวะเศรษฐกิจ ตลอดจนความไม่แน่นอนต่าง ๆ
ที่กระทบต่อความเชื่อมั่นของนักลงทุนที่มีต่อตลาดหลักทรัพย์ ทำให้เกิดการชะลอการลงทุนของนักลงทุน
โดยเฉพาะนักลงทุนรายย่อยในประเทศ ซึ่งถือเป็นนักลงทุนที่มีสัดส่วนมากที่สุดในตลาดหลักทรัพย์

ทั้งนี้ ในปี 2549 บริษัท ฯ ไม่มีการพึ่งพิงรายได้จากลูกค้ารายใหญ่รายใดเกินกว่าร้อยละ 10
ของรายได้รวมยกเว้น ยูโอบี เคย์เฮียน ไพรเวท ลิมิเต็ด
ซึ่งเป็นบริษัทหลักทรัพย์ในประเทศสิงคโปร์ ซึ่งส่งคำสั่งซื้อขายหลักทรัพย์ของลูกค้าผ่านบริษัท ฯ
(ตามรายละเอียดในส่วนที่ 2 ข้อ 11 รายการระหว่างกัน) ซึ่งมีสัดส่วนร้อยละ 29.09
ของรายได้รวม สำหรับรายได้จากลูกค้ารายใหญ่ 10 ลำดับแรก คิดเป็นสัดส่วนประมาณร้อยละ
48.30 ของรายได้รวม

3.2.3 กลยุทธ์การแข่งขันของบริษัท ฯ

1.  การใช้ประโยชน์จากความสัมพันธ์กับ ยูโอบี เคย์เฮียน โฮลดิ้ง ลิมิเต็ด และ กลุ่มยูโอบี
    ในการขยายฐานลูกค้า

บริษัท ฯ มีแผนขยายธุรกิจรายย่อยโดยใช้ความสัมพันธ์กับบริษัทในเครือ คือ ธนาคารยูโอบี จำกัด
(มหาชน) ซึ่งเป็นธนาคารที่มีสาขาทั่วประเทศไทยในการขยายฐานลูกค้า ทั้งนี้ บริษัท ฯ
ได้เริ่มโครงการ Cross Selling กับธนาคารยูโอบี จำกัด (มหาชน) ตั้งแต่เดือนมีนาคม 2548
เพื่อแนะนำบริการการเป็นนายหน้าซื้อขายหลักทรัพย์ของบริษัท ฯ
ไปยังลูกค้าของธนาคารที่เป็นกลุ่มเป้าหมาย โดยได้รับความร่วมมือจากธนาคารเป็นอย่างดี
ในส่วนของลูกค้าสถาบัน บริษัท ฯ จะทำการขยายฐานลูกค้าผ่านเครือข่ายของกลุ่มยูโอบี
ซึ่งมีอยู่ในตลาดทุนที่สำคัญทั้งในภูมิภาคเอเชียและภูมิภาคอื่น เช่น ในประเทศสิงคโปร์ ฮ่องกง
มาเลเซีย อินโดนีเซีย จีน อังกฤษ และสหรัฐอเมริกา เป็นต้น
โดยจะมีการแนะนำบริการของบริษัทตามสัญญาการให้บริการ (Service Agreement)
(โดยรายละเอียดสามารถดูได้ในส่วนที่ 2 ข้อ 13 ข้อมูลที่เกี่ยวข้อง)

2.  การให้ความสำคัญกับคุณค่าของทรัพยากรบุคคล

บริษัท ฯ ให้ความสำคัญในด้านการพัฒนาบุคลากร
เนื่องจากปัจจัยสำคัญที่สุดในการดำเนินธุรกิจหลักทรัพย์ คือพนักงาน ดังนั้นบริษัท ฯ
มีนโยบายที่จะดูแลพนักงานเป็นอย่างดีในเรื่องของผลตอบแทนภายใต้กรอบระเบียบของตลาดหลักทรัพย์ฯ
อีกทั้งบริษัท ฯ ยังมีการสนับสนุนการฝึกอบรมพนักงานอยู่ตลอดเวลา
รวมทั้งการสนับสนุนงานด้านวิชาการ งานวิจัย เครื่องมือทางการเงินใหม่ ๆ
เพื่อสร้างโอกาสในการลงทุนให้แก่ลูกค้า และพนักงาน

3.  คุณภาพของงานวิจัย

บริษัท ฯ ให้ความสำคัญกับงานวิจัยเป็นอย่างยิ่ง โดยเน้นการได้รับข้อมูลที่ถูกต้อง ครบถ้วน เพียงพอ
และที่สำคัญข้อมูลที่ได้ต้องมีความทันต่อเหตุการณ์
ซึ่งจะนำไปสู่งานวิจัยที่มีคุณภาพและสามารถตอบสนองความต้องการของลูกค้ากลุ่มต่าง ๆ
ได้เป็นอย่างดี ทั้งนี้ บริษัท ฯ มีเป้าหมายในอนาคตที่จะพัฒนางานวิจัยทั้งในเชิง
คุณภาพและเชิงปริมาณเพื่อที่จะตอบสนองความต้องการของลูกค้าได้อย่างมีประสิทธิภาพเพิ่มมากขึ้น

4.  การพัฒนาด้านเทคโนโลยี

บริษัท ฯ มีการลงทุนในด้านเทคโนโลยีสารสนเทศ โดยเฉพาะอย่างยิ่งในระบบการซื้อขายหลักทรัพย์
โดยบริษัท ฯ มีเป้าหมายที่จะพัฒนาให้มีประสิทธิภาพมากขึ้นและมีเสถียรภาพสูง
สามารถตอบสนองความต้องการของลูกค้าได้อย่างรวดเร็วและแม่นยำ

3.  การจัดหาผลิตภัณฑ์และบริการ

    1.  แหล่งที่มาของเงินทุน

แหล่งเงินทุนของบริษัท ฯ มาจากส่วนของผู้ถือหุ้นเป็นหลัก โดย ณ วันที่ 31 ธันวาคม 2549 บริษัท
ฯ มีทุนจดทะเบียน 400 ล้านบาท ซึ่งเรียกชำระแล้ว 325 ล้านบาท และไม่มีการกู้ยืมเงินใดๆ ทั้งนี้
บริษัท ฯ มีหนี้สินที่ไม่นับรวมเจ้าหนี้ธุรกิจหลักทรัพย์และบัญชีซื้อขายหลักทรัพย์ ระหว่างบริษัทหลักทรัพย์
จำนวน 80.08 ล้านบาท และ ส่วนของผู้ถือหุ้น 1,548.27 ล้านบาท

2.  การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ในปี 2547 บริษัท ฯ มีการกู้ยืมเงินระยะสั้นจากธนาคารยูโอบี จำกัด (มหาชน)
โดยเป็นการกู้ยืมในฐานะลูกค้าทั่วไปกับสถาบันการเงินและหลังจากนั้นไม่มีการกู้ยืมจากสถาบันการเงินใดๆเลย

3.  การดำรงอัตราส่วนเงินกองทุนสภาพคล่องสุทธิ

ในช่วง ปี 2547 - 2549 บริษัท ฯ สามารถดำรงอัตราส่วนเงินกองทุนสภาพคล่องสุทธิ
สูงกว่าอัตราร้อยละ 7
ซึ่งเป็นอัตราขั้นต่ำตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ ก.ล.ต.
แสดงให้เห็นว่าบริษัท ฯ มีสภาพคล่องเพียงพอในการดำเนินธุรกิจ โดยในปี 2547 บริษัท ฯ
มีอัตราส่วนเงินกองทุนสภาพคล่องสุทธิ อยู่ในช่วงร้อยละ 45.04 ถึงร้อยละ 162.21 ปี 2548
บริษัท ฯ มีอัตราส่วนเงินกองทุนสภาพคล่องสุทธิอยู่ในช่วงร้อยละ 43.75 ถึงร้อยละ 473.45 ทั้งนี้
และในปี 2549 บริษัท ฯ มีอัตราส่วนเงินกองทุนสภาพคล่องสุทธิอยู่ในช่วงร้อยละ 76.74 ถึงร้อยละ
796.94 โดยทั่วไปอัตราส่วนเงินกองทุนสภาพคล่องสุทธิจะเปลี่ยนแปลงเนื่องจากปัจจัยต่าง ๆ เช่น
ปริมาณการซื้อขายหลักทรัพย์ของลูกค้า
การจัดจำหน่ายหลักทรัพย์ซึ่งมีหลักทรัพย์ที่รับประกันการจัดจำหน่ายไม่หมดต้องโอนเข้าเป็นเงินลงทุนของบริษัท
เงินลงทุนของบริษัท เป็นต้น สำหรับอัตราส่วนเงินกองทุนสภาพคล่องสุทธิของบริษัท ฯ
จะเปลี่ยนแปลงตามปริมาณการซื้อขายหลักทรัพย์ของลูกค้าเป็นหลัก
โดยถ้าในช่วงใดลูกค้ามีปริมาณการซื้อขายมาก
จะทำให้อัตราส่วนเงินกองทุนสภาพคล่องลดลงในช่วงเวลาการชำระราคาของลูกค้าหรือ T+3